CELEX: 62019TN0376
Language: lv
Date: 2019-06-24 00:00:00
Title: Lieta T-376/19: Prasība, kas celta 2019. gada 24. jūnijā — El Corte Inglés/EUIPO — Big Bang (“LTC latiendaencasa.es BIG BANG DAY”)

5.8.2019   
            
            
               LV
            
            
               Eiropas Savienības Oficiālais Vēstnesis
            
            
               C 263/72
            
         
      Prasība, kas celta 2019. gada 24. jūnijā — El Corte Inglés/EUIPO — Big Bang (“LTC latiendaencasa.es BIG BANG DAY”)
      (Lieta T-376/19)
      (2019/C 263/77)
      Valoda, kādā sagatavots prasības pieteikums — spāņu
      
         Lietas dalībnieki
      
      
         Prasītāja: El Corte Inglés, SA (Madride, Spānija) (pārstāvis: J. L. Rivas Zurdo, advokāts)
      
         Atbildētājs: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Big Bang, trgovina in storitve, d.o.o. (Ļubļana, Slovēnija)
      
         Informācija par procesu EUIPO
         
      
      
         Strīdus preču zīmes reģistrācijas pieteikuma iesniedzēja: prasītāja Vispārējā tiesā
      
         Attiecīgā strīdus preču zīme: Eiropas Savienības grafiskās preču zīmes “LTC latiendaencasa.es BIG BANG DAY” reģistrācijas pieteikums — reģistrācijas pieteikums Nr. 15 879 323
      
         Process EUIPO: iebildumu process
      
         Apstrīdētais lēmums: EUIPO Apelācijas piektās padomes 2019. gada 5. aprīļa lēmums lietā R 1684/2018-5
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  apmierināt šo prasību par attiecīgā lēmuma atcelšanu un uz līdz ar to atcelt apstrīdēto lēmumu, ar kuru noraidīta reģistrācijas pieteikuma iesniedzējas apelācijas sūdzība un atstāts spēkā Iebildumu nodaļas lēmums (iebildumu process B 2 840 414), ar kuru tika noraidīta Eiropas Savienības preču zīme Nr. 15 879 323 tikai attiecībā uz precēm un pakalpojumiem, kas ietilpst klasēs, par kurām tika iesniegti iebildumi (7., 9., 11., 16., 35. un 42. klase), izņemot šādas preces, kas ietilpst 7. klasē un attiecībā uz ko reģistrācija arī tika atļauta: “mašīnu sajūgi un transmisijas elementi (izņemot sauszemes transportlīdzekļiem paredzētos); lauksaimniecības mehānismi (izņemot ar roku darbināmos); olu inkubatori; tirdzniecības automāti”, un
               
            
                  —
               
               
                  piespriest tam lietas dalībniekam vai dalībniekiem, kas iebilst pret šo prasību, atlīdzināt tiesāšanās izdevumus.
               
            
         Izvirzītais pamats:
      
      Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums.